Kòman m fè yon rekèt pou lajan pou sipò timoun? - MassLegalHelp
Kreyòl Ayisyen » Enfòmasyon Legal Bazik » Vyolans Domestik » Lajan pou Sipò Timoun » Kòman m fè yon rekèt pou lajan pou sipò timoun?
Kreye Oktòb 2009
Pou soumèt yon rekèt pou lajan pou sipò timoun ou prale nan Tribinal Fanmi ak Omologasyon Lokal ou (your local Probate and Family Court). Mande grefye a fòm yo e ranpli yo. Ou pa bezwen genyen avoka pou fè yon rekèt pou lajan pou sipò timoun.
Ou kapab jwenn lajan pou sipò timoun lè ou depoze yon plent pou Sipò (Complaint for Support). Oswa ou kapab mande lajan pou sipò timoun lè w depose nenpòt nan plent sa yo:
Plent pou Pwoteksyon Kont Abi G.L.c. 209A (Complaint for Protection from Abuse (G.L. c. 209A)): Genyen yon lòd pou pwoteje w dezòmè kont vyolans
Plent pou Etabli Patènite (Complaint to Establish Paternity): Pran yon lòd ki di kilès ki papa pitit ou a
Plent pou sipò – Titel - Vizit (Complaint for Support - Custody - Visitation): Jwenn yon enjonksyon pou lajan pou sipò timoun ak titèl ak vizit
Plent pou Sipò: (Complaint for Support): Jwenn yon enjonksyon pou sipò pou pitit ou avèk/oswa ou menm. Depoze plent sa sèlman si ou marye avèk lòt paran an.
Plent pou Divòs (Complaint for Divorce)
Plent pou Sipò Separe (Complaint for Separate Support): Jwenn yon enjonksyon pou lajan pou sipò timoun avèk /oswa sipò pou ou menm si ou marye e ap viv separeman
Plent pou modifikasyon (Complaint for Modification): Chanje enjonksyon pou lajan pou sipò timoun nan si genyen anpil chajman nan reyalite ka w la.
Ou kapab depose nenpòt nan plent sa yo tribinal Fanmi avèk omologasyon nan zòn ou a (the Probate and Family court in your area). Ou kapab jwenn fòm pou plent sa yo nan biwo grefye a. Si lòt paran an depoze nenpòt nan plent sa yo nan Tribunal Fanmi avèk Omologasyon ou kapab mande pou lajan pou sipò timoun nan "repons" ou (“answer”) a ka pal la.
Si yo te abize, w ou kapab fè rekèt pou yon lòd pwotektè 209A nan (209A protective order) tribinal Distrik Lokal (your local District Court) ou a e jwenn lajan pou sipò timoun konsa. Biwo grefye a nan Tribinal Distrik la dwe genyen fòm lòd pwotektè 209A yo. Pa etone w si grefye a di ou ale nan Tribinal Fanmi ak Omologasyon an. Grefye yo pafwa pa konnen ou genyen dwa pou w mande lajan pou sipò timoun pa entèmedyè yon enjonksyon pwotektè 209A nan Tribinal Distrik.
Aprè ou depoze plent la, wap bezwen fè yon cherif (sheriff) oswa yon ajan polis (constable) sèvi li.
Konbyen sa koute pou jwenn yon lòd pou obligasyon alimantè?
Lè wou aplike pou obligasyon alimantè wou depoze yon “plent”. Tout plent eksepte Plent pou Obligasyon Alimantè pou Madanm oswa Timoun (Complaint for Support of Spouse or Child) avèk Plent pou Pwoteksyon kont Abi (G.L.c.209A) (Complaint for Protection from Abuse (G.L. c. 209A) genyen:
Yon frè aplikasyon avèk yon $15 sipleman.
Wap bezwen yon $5 sitasyon tou.
Yon adjwenn cherif oswa yon ajan polis dòdinè fè peye pou delivre plent la avèk manda a $35-$45. Pa gengen frè peye pou delivre Plent pou Pwoteksyon kont Abi.
Frè pou depoze Plent
Frè pou depoze Plent pou Divòs (Complaint for Divorce) se $200.
Frè pou depoze Plent pou Sipò Separe (Complent for Separate Support) se $100.00.
Frè pou depoze Plent pou etabli Patènite (Complaint to Establish Paternity) se $100.
Frè pou depoze Plent pou Sipò, Titel,Vizit (Complaint for Support, Custody,Visitation) se $100.
Pa genyen frè pou depo, sipleman oswa frè pou sitasyon pou yon Plent pou Sipò Madanm oswa Timoun (Complaint for Support of Spouse or Child) oswa pou yon Plent pou Pwoteksyon kont abi (Complaint for Protection from Abuse (G.L. c. 209A).
M pa gen mwayen pou peye frè sa yo
Si wou resevwa èd leta oswa revni wou ba anpil, wou kab petèt fè renonse ak frè depo a (filing fees). Konsa leta ap peye frè pou delivre papye yo tou. Si w pa gen mwayen pou peye frè yo, ranpli yon Afidavi Endijans (Affidavit of Indigency). E mande majistra a sou biwo a ki te ba wou li a, pou apwouve li.
7. E si m bezwen sipò pou timoun nan touswit?
Si w mande obligasyon alimantè nan yon Plent pou Pwoteksyon kont Abi (Complaint for Protection from Abuse),ou dwe kapab jwenn enjonksyon an pratikman vit.
Si w fè yon lòt tip plent pou lajan pou sipò timoun lap pran pli lontan. Ou kapab jwen lajan pou sipò timoun pli rapidman si w soumèt yon Rekèt pou Sipò tanporè (Motion for Temporary Support) ansanm ak plent la.
Lè ou depoze plent la nan tribunal la, mande grefye a yon "fòm pou mosyon" ("motion form"). Pa genyen frè ekstra pou rekèt la. Ou fèt pou w bay cherif (sheriff) oswa ajan polis (constable) la rekèt la pou sèvi l avèk plent la. Si ou deja depoze e sèvi plent ou a, ou kapab depoze e sèvi Rekèt pou Sipò Tanporè a (Motion for Temporary Support) separeman.
Lè ou soumèt rekèt la ou fèt pou plase yon dat pou yon odyans sou li. Mande grefye a nan ki jou jij la tande odyans yo. Chwazi yon dat pou odyans ou a e antre dat la nan fòm rekèt la.
Lòt paran ap genyen pou ale nan tribunal nan jou jij la ap tande rekèt la sil vle agimante kont li. Wap genyen pou w ale nan odyans la tou e pote:
deklarasyon Finansye (Financial Statement) ou ranpli
fèy Gid pou obligasyon alimantè (Child Support Guidelines Worksheet),
fòm pou alokasyon salè (wage assignment form), avèk
tout prèv ou kapab genyen sou salè lòt paran.
Si lòt paran an konparèt, tribunal ap mande ou menm avèk li pou rankontre avèk yon ofisye pwobasyon. Sa se pou wè si nou kapab rive a yon akò. Si ou genyen yon enjonksyon kanpe lwen 209A mande pou w chita nan yon chanm separe. Ou genyen dwa w pou w chita nan yon chanm separe ak lòt paran an. Ofisye pwobasyon ap fè ale vini ant nou pou eseye ede nou rive ak yon akò.
Pa rantre nan akò sou yon bagay ou santi ki pa jis. Ou genyen dwa pou w pale avèk jij la. Dòdinè jij la ap deside lòt paran an dwe peye montan lajan pou sipò timoun nan ki endike nan tablo a, oswa preske sa. Si w deside ou dakò pou mwens ke sa nan rankont la avèk ofisye pwobasyon an, asire ou reyèlman reflechi sou sa.
Aprè odyans la jij la ap pwobableman ekri yon enjonksyon tanporè. Enjonksyon tanporè a ap dire jiskaske ou genyen enjonksyon final la nan divòs ou oswa ka pou sipò a.
8. Kòman m kab dekouvri konbyen lòt paran an ap touche?
Men fason pou w montre konbyen lòt paran an ap touche:
Aprè ou depose plent la,voye yon deklarasyon finansye rose bay lòt paran an pou ranpli e voye l tounen ba ou. Li dwe voye l tounen ba ou nan kèk grenn jou (Gade anba a)
Si w genyen nenpòt souch chèk salè li ki resan, pote yo nan odyans la epwi montre jij la.
Asiyen (Subpoena) dosye sou salè li (gade anba a)
Aprè ou depoze plent la, voye yon fòm Deklarasyo Finansyè (Financial Statement) vyèj avèk yon lèt bay papa pitit ou a pou mande l ranpli l nan yon sèten dat. Lòt paran an sipoze ba ou li nan 10 jou aprè ou mande li. Lè li voye l tounen ba ou, wa konnen konbyen lap touche, sil di ou laverite nan fòm nan.
Si ou pa voye yon lèt mande yon fòm Deklarasyon Finansye ranpli, lòt paran ankò sipoze ba ou li nan 45 jou aprè cherif la sèvi l plent la.
Si ou fè yon Rekèt pou Sipò Tanporè (Motion for Temporary Support), lòt paran an sipoze voye yon Deklarasyon Finansye ranpli ba ou omwen 2 jou avan dat odyans la.
Et si lòt paran pap ranpli Deklarasyon Finansye a?
Lalwa di lòt paran an dwe ranpli yon Deklarasyon finansye e voye yon kopi ba ou. Li kapab genyen pwoblèm avèk tribunal la sil refize fè sa. Sil pa voye fòm lan nan limit tan limit an, ou kapab fè yon rekèt pou mande Tribunal la pou fè li voye l. Yo rele sa Rekèt pou Oblije (Motion to Compel).
Asiyasyon pou dokiman salè
Si ou pa genyen souch salè, ou kapab "asiyen" "subpoena" dokiman salè yo. Yon asiyasyon se yon notis ofisyel ki ekzije yon moun pou vin nan tribunal pou temwaye, e kòm temwen. Yon asyasyon kapab oblije moun nan pou pote sèten dokiman tou.
Si ou genyen yon ka nan tribunal ou kapab voye yon asiyasyon bay travay lòt paran an. Asiyasyon an di staf pewòl dwe vini nan tribunal e di tribunal la konbyen lajan yo peye lòt paran an. Si estaf pewòl la pa vini nan tribunal la, yo kapab voye yon dosye sètifye sou salè lòt paran an dirèkteman bay tribunal la. Si Anplwayè a inyore asiyasyon an tribinal kapab mete yon manda arestasyon dèyè anplwayè a.
« Kòman pou w Mande yon Lòd pou...
Eske mwen kab jwenn èd avè ka... »